	[image: image1.png]



	
	

[image: image2.jpg]a°
i X

3alUTUTHUK rpahaHa
Zastitnik gradana






	РЕПУБЛИКА СРБИЈА
ЗАШТИТНИК ГРАЂАНА
6-28-3206/15
Б е о г р а д
	
	

	дел.бр. 18383 датум: 18.05.2016. 
	
	




 2
______________________________________________________________________________

	градска управа града панчева

	

	


26000 Панчево
Трг краља Петра I бр. 2-4
Поштовани,
На основу чл. 29. став 1. Закона о Заштитнику грађана
, у поступку по притужби Р. Н. из Омољице, након што је утврдио да су отклоњени недостаци у раду Градске управе града Панчева, Заштитник грађана Вас  
О б а в е ш т а в а

о

з а в р ш е т к у  п о с т у п к а

Р. Н. из Омољице је поднео притужбу Заштитнику грађана у којој је указао да постоје недостаци у раду Градске управе града Панчева, из разлога што је њеним радом угрожено право грађана на једнаку заштиту права пред имаоцима јавних овлашћења и органима јединица локалне самоуправе, право на петицију, право на имовину и право на здраву животну средину.
У притужби је наведено да је Агенција за саобраћај Градске управе града Панчева донела решење којим је одређена забрана саобраћаја за теретна моторна возила чија највећа дозвољена маса прелази десет тона улицама Михаила Пупина и Крфска у насељу Омољица и да је у том циљу постављена одговарајућа саобраћајна сигнализација. На основу приложене документације није било могуће закључити да ли је пре постављања сигнализације о забрани саобраћаја за моторна теретна возила чија највећа дозвољена маса прелази десет тона урађен саобраћајни пројекат у складу са чл. 158. став 3. Закона о безбедности саобраћаја на путевима ("Сл. гласник РС", бр. 41/2009, 53/2010, 101/2011, 32/2013 - одлука УС, 55/2014 и 96/2015 - др. Закон) који прописује да се саобраћајна сигнализација поставља у складу са претходно израђеним саобраћајним пројектом на који сагласност даје орган јединице локалне самоуправе надлежан за послове саобраћаја. 
Заштитник грађана је, поступајући по поднетој притужби, утврдио недостатке у раду Градске управе града Панчева који се огледају у томе што је Градска управа града Панчева, односно њен овлашћени управљач пута, ЈКП „Омољица“ из Омољице, иако претходно није израдила саобраћајни пројекат за постављање саобраћајног знака, на шта је била обавезана у складу са одредбама Закона о безбедности саобраћаја на путевима , поставила у Крфској улици, у зони раскрснице са улицом Петра Кочића, у насељу Омољица, саобраћајни знак II-22 са допунском таблом. 
У складу са законским овлашћењима, Заштитник грађана је 11. 4. 2016. године Градској управи града Панчева упутио препоруку дел. бр. 13429 о томе како би уочене недостатке требало отклонити. Истовремено је препоручено да, у року од 60 дана од дана пријема препоруке, обавести овај орган о поступању по њој.
Заштитник грађана је 22. 4. 2016. године и 9. 5. 2016. године примио изјашњења Градске управе града Панчева којим је обавештен како је инспектор за саобраћај и путеве Секретаријата за инспекцијске послове – Градске управе града Панчева покренуо управни поступак, доношењем решења бр. VIII-26-347-3/2016-67 од 26. 4. 2016. године,  којим је наложено управљачу пута, односно ЈКП „Омољица“ из Омољице да изврши уклањање постављеног саобраћајног знака II-22 са допунском таблом, који се налази на раскрсници улица Крфска и Петра Кочића у Омољици, јер је исти бесправно постављен, супротно одредбама чл. 158. став 3. Закона о безбедности саобраћаја на путевима, односно без израђеног саобраћајног пројекта и без претходно добијене сагласности Агенције за саобраћај. 
Како из примљених изјашњења произилази да је Градска управа града Панчева у свему поступила у складу са препоруком, стекли су се услови да се рад по притужби Р. Н. из Омољице оконча, о чему у складу са чл. 29. став 1. Закона о Заштитнику грађана обавештавамо наведени орган и подносиоца притужбе.  

